<classify> Kutokana na hali hiyo, Waziri Nape ameagiza kufungwa mara moja kwa kiwanda hicho kilichopo pembeni mwa Uwanja wa Ndani wa Taifa, Dar es Salaam ikiwa ni katika maeneo ya Uwanja wa Taifa.Waziri Nape alifanya ziara ya kukagua maendeleo ya Uwanja wa Uhuru, Dar es Salaam na kubaini kuwepo kwa kiwanda hicho, ambacho ni kinyume na taratibu na mkataba wa kisheria walioingia baina ya serikali na Kampuni ya BFG ambao unahusu ujenzi wa miudombinu ya michezo pekee.Kabla ya kukifungia kiwanda hicho, Nape aliomba maelezo ya kina juu ya uhalali wa uwepo wake na namna uendeshwaji wake, ndipo alipofikia uamuzi huo wa kukifungia baada ya kujiridhisha kuwa kinaendeshwa kinyume na utaratibu, ambapo kilikuwa kikitengeneza milango na madirisha na kupeleka Kigamboni, Dar es Salaam kwenye mradi wa kampuni moja.Ninataka kujua kwa undani zaidi uhalali wa kiwanda hiki cha useremala kama kipo ndani ya mkataba wa ujenzi wa Uwanja wa Taifa, maana hii haiendanani na michezo, alisema Waziri Nape. Akijibu hoja za Nape, Meneja wa Kampuni ya BFG, Cheng Longhai alikiri kuwa kiwanda hicho kinaendeshwa kinyemela kwa kuwa hakihusiani na mkataba wa kampuni hiyo.Aidha Nape alimpa saa 24 Meneja wa Uwanja wa Taifa, Rishe Urio kutoa maelezo ya kina juu ya uwepo wa kiwanda hicho na kwa nini hakutoa taarifa juu ya uwepo wa shughuli zake, wakati yeye ni msimamizi mkuu wa uwanja huo.Wakati huo huo, Nape ameuagiza uongozi wa Kampuni Selcom Tanzania kuhakikisha unakamilisha mfumo wa tiketi za kielektroniki na kukabidhi kwa serikali ndani ya siku 30 kuanzia jana.Agizo hilo ni muendelezo wa kutekeleza maelekezo ya Waziri Mkuu, Kassim Majaliwa wakati akizungumza na wadau wa sekta ya michezo kwa mara ya kwanza toka kuteuliwa kwake.Katika hatua nyingine, Mshauri wa Miradi Uwanja wa Uhuru na ule Taifa Alloyce Mushi, amesema serikali itakabidhiwa Uwanja wa Uhuru Aprili 19 mwaka huu. Mushi alisema asilimia kubwa uwanja huo umekamilika na wanachomalizia kujenga hivi sasa ni uzio unaozunguka uwanja ambao nao utakamilika baada ya siku tatu.Hata hivyo alisema akishirikiana na Kampuni ya Beijing Construction ambao ndio watengenezaji wa uwanja huo, wataendelea kubaki kwa kipindi cha mwaka mmoja kwa ajili ya kurekebisha mambo madogo yatakayojitokeza kwa kipindi hicho.  <topic>: MICHEZO 